Document ID: 31987R0163

*****
ΚΑΝΟΝΙΣΜΟΣ (ΕΟΚ) αριθ. 163/87 ΤΟΥ ΣΥΜΒΟΥΛΙΟΥ
της 19ης Ιανουαρίου 1987
που καθορίζει, για το έτος 1987, την ποσόστωση που εφαρμόζεται κατά την εισαγωγή στην Πορτογαλία αμύλου αραβοσίτου προελεύσεως Κοινότητας με τη σύνθεσή της στις 31 Δεκεμβρίου 1985
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
Εκτιμώντας:
ότι βάσει του άρθρου 269 της πράξης προσχώρησης, η Πορτογαλική Δημοκρατία μπορεί, κατά τη διάρκεια του πρώτου σταδίου, να διατηρήσει, με τη μορφή ποσοστώσεων, ποσοτικούς περιορισμούς κατά την εισαγωγή αμύλου αραβοσίτου προελεύσεως Κοινότητας με τη σύνθεσή της στις 31 Δεκεμβρίου 1985·
ότι ο κανονισμός (ΕΟΚ) αριθ. 498/86 του Συμβουλίου της 25ης Φεβρουαρίου 1986 για τον καθορισμό, για το έτος 1986, της αρχικής ποσόστωσης που εφαρμόζεται στην Πορτογαλία για το άμυλο αραβοσίτου προελεύσεως Κοινότητας, στη σύνθεσή της στις 31 Δεκεμβρίου 1985 (1) καθόρισε σε 400 τόνους την αρχική ποσόστωση · ότι, σύμφωνα με το άρθρο 269 παράγραφος 2 στοιχείο γ), θα πρέπει να αυξηθεί η ποσότητα αυτή κατά 10 % για το έτος 1987,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα της αρχικής ποσόστωσης για το έτος 1987 την οποία η Πορτογαλική Δημοκρατία μπορεί, βάσει του άρθρου 269 της πράξης προσχώρησης, να εφαρμόσει κατά την εισαγωγή αμύλου αραβοσίτου προέλευσης Κοινότητας με τη σύνθεσή της στις 31 Δεκεμβρίου 1985, καθορίζεται σε 440 τόνους.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 1987.

Labels: 3
18
17